OzLabs/hebrew-wiki-articles huggingface dataset:
תיכון שש-שנתי עין-גדי

תיכון שש-שנתי עין-גדי (קרוי גם: בית ספר שש-שנתי לחינוך סביבתי עין גדי, בית ספר תיכון עין גדי) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) המשותף ליישובי ים המלח, ממוקם בקיבוץ עין גדי מחנך ומלמד את כל ילדי האזור וכן קולט לשורותיו, במסגרת פנימייתית, תלמידים מרחבי הארץ.

"תיכון שש-שנתי עין-גדי" מתוקצב על ידי המועצה האזורית "תמר"

==כללי==
בית הספר נוסד בשנת 1977. בית הספר השש-שנתי שוכן לאורך חופו של ים המלח בקיבוץ עין-גדי. אוכלוסיית התלמידים מורכבת מילדי המועצות: מועצה אזורית תמר, מועצה אזורית מגילות ותלמידי הפנימייה

בבית הספר 15 כיתות. כל התלמידים לומדים לבגרות במסלולים שונים.

בין מגמות התיכון: אומנות פלסטית ותקשורת (רדיו/קולנוע).

תוכניות פיתוח כוללות חוגי העשרה ופיתוח חשיבה. כיתות המדעים מונות כעשרה תלמידים.

בית הספר מצוי תחת הפיקוח של האגף לחינוך התיישבותי במשרד החינוך.

בשנת 2016 היו בבית הספר 201 תלמידים (17.2 בכיתה). אחוז הזכאים לבחינות בגרות עמד על 94.7%. אחוז המצטיינים עמד על 5.3%.

===חלוקה לכיתות===
* 2 כיתות ז'
* 2 כיתות ח'
* 3 כיתות ט'
* 3 כיתות י'
* 3 כיתות י"א
* 2 כיתות י"ב

===הסעות לבית הספר===
קיימת הסעה קבועה לבית הספר (וממנו) מהיישובים הבאים: יישובי מגילות - ורד יריחו, בית הערבה, קדם ערבה, אלמוג, קליה, מצפה שלם, יישובי כיכר סדום (כיכר סדום והמועצה האזורית תמר) - נווה זוהר, נאות הכיכר, עין חצבה, עין תמר.

==מקצועות מוגברים (5 יח"ל)==
* תקשורת בנתיב עיוני (נכון לשנת 2016) מגמת תקשורת נסגרה
* ביולוגיה (נכון לשנת 2016)

==ראו גם==
* עין גדי (קיבוץ)

==קישורים חיצוניים==
* [https://www.ma-tamar.org.il/בית-ספר-תיכון-עין-גדי/ בית ספר תיכון עין גדי], באתר מועצה אזורית תמר

==הערות שוליים==

עין גדי
קטגוריה:עין גדי
קטגוריה:מועצה אזורית תמר: מבנים
אמבר (סרט)

אמבר (באנגלית: Forever Amber) הוא סרט דרמה רומנטית אמריקאי משנת 1947 בבימויו של אוטו פרמינגר, עם לינדה דרנל וקורנל ויילד בתפקידים הראשיים.

התסריט מבוסס באופן חופשי על רב המכר "לנצח אמבר" של קתלין וינזור משנת 1941. הספר הושווה בזמנו לחלף עם הרוח של מרגרט מיטשל והיוצרים רצו לשחזור את ההצלחה של הסרט עם ויוויאן לי ולאחר חיפושים מאומצים בחרו בלינדה דרנל.

סיפור המתבסס על אירועים היסטוריים כמו מהפכת מלחמת האזרחים האנגלית, המגפה הגדולה של לונדון, השרפה הגדולה של לונדון, המלך צ'ארלס השני ועוד. צעירה כפרית רוצה לעשות את כל הדרך עד למיטתו של המלך באמצעים לא כל כך מוסריים. הספר והסרט היו מוחרמים לכן זמן מה בכמה ערים בארצות הברית.

הבמאי הראשון של הסרט היה ג'ון סטאהל אך הוא הוחלף לאחר 39 ימי צילום על ידי אוטו פרמינגר.

הסרט היה מועמד לפרס אוסקר לפסקול המקורי הטוב ביותר. הוא לא הגשים את התקוות שתלו בו.

==תקציר העלילה==
שנת 1644, מלחמת אזרחים משתוללת באנגליה לאחר עליית אוליבר קרומוול. אזרחים שנסים מהמלחמה לאזור הכפרי, משאירים תינוקת ליד אחת הבתים, עטופה בשמיכה ועליה רקום "אמבר". משפחת כפריים מאמצת את היתומה הנקראת אמבר על שום צבע הענבר של עיניה.

שנת 1660, אמבר (לינדה דרנל) בת 16 ואביה המאמץ רוצה להשיא אותה לאחד מבחורי הכפר אבל היא מסרבת ושואפת לגדולות. לכפר מגיעים חיילים ובראשם הקצינים ברוס קרלטון (קורנל ויילד) וחברו, לורד אלמסבורי (ריצ'רד גרין). אמבר מבקשת מברוס שייקח אותה ללונדון אך הוא מסרב. היא מגיעה ללונדון בכוחות עצמה, נפגשת עם ברוס והם מתעלסים.

ברוס עוזב אותה למחרת לעיסוקיו כפריבטיר באישור המלך. הוא משאיר לה מאתיים פאונדס אך נוכלים גוזלים ממנה את הכסף, היא נכנסת לחובות ונשפטת למאסר בכלא ניוגייט. שם היא מתוודעת לפושע בשם בלק ג'ק (ג'ון ראסל) שמתאהב בה. אמבר בהריון ומצבה קשה. הפושע בורח יחד אתה, מביא אותה למאורת עבריינים שם היא יולדת את בנה ברוס. היא עוזרת לו בשוד, מפתה אנשים עשירים ואז בלק ג'ק שודד אותם. באחת הפעולות הוא נתפס ונהרג ואמבר מצליחה להימלט. היא מוצאת מקלט אצל קפיטן רקס מורגן (רקס לנגן) שמתאהב בה, מסכים להציל אותה ולהפוך אותה לשחקנית. בהופעותיה היא מתוודעת למלך צ'ארלס השני (ג'ורג' סנדרס) שמוקף בפילגשים.

ברוס חוזר ואמבר עדיין אוהבת אותם. מורגן מפתיע אותם במצב אינטימי ומזמין את ברוס לדו-קרב. ברוס נענה להזמנה והורג אותו. אמבר נשארת לבד עם המשרתת שלה נאן (ג'סיקה טנדי). מחוסר ברירה היא נענית להצעתו של הרוזן רדקליף (ריצ'רד היידן), אלמן מבוגר ומתחתנת איתו.

עדיין היא מאוהבת בברוס אבל כשהיא שומעת שהוא חולה מאוד בדבר שפרץ על אנייתו, היא עוזבת את רדקליף, מטפלת בברוס הגוסס ומצילה אותו. ברוס חוזר לווירג'יניה וצ'ארלס השני מחזר אחרי אמבר למורת רוחו של רדקליף. פורצת דליקה ענקית בלונדון. רדקליף נועל את אמבר בחדרה אך משרת נזעם פורץ אל הדלת, מציל את אמבר ומשליך את רדקליף ללהבות.

כעת אמבר היא אלמנה פנויה והופכת לפילגשו של צ'ארלס. ברוס חוזר לאנגליה עם אשתו קורינה וצ'ארלס מפסיק את קשריו עם אמבר. לפי רצונו של ברוס הצעיר, הוא עובר לגור עם אביו בארצות הברית.

==קישורים חיצוניים==

* [http://www.tcm.turner.com/tcmdb/title/75410/Forever-Amber/ אמבר], באתר TCM
* [https://www.youtube.com/watch?v=_LUMuguY1Tg קדימון ל"אמבר"], באתר יוטיוב
* [https://www.youtube.com/watch?v=wpRa-_SPmEE הנושא הראשי במוזיקה ב"אמבר"], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטי דרמה רומנטית
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
פירוש ספר דניאל המיוחס לרבינו סעדיה גאון

פירוש ספר דניאל המיוחס לרבינו סעדיה גאון הוא פירוש על ספר דניאל שנדפס במקראות גדולות תחת הציון שהוא פירושו של רבינו סעדיה גאון (רס"ג). היום מקובל שהפירוש אינו של רב סעדיה גאון.

==תולדות הפירוש==
הפירוש נדפס במהדורה הראשונה של מקראות גדולות תחת הציון שהוא פירושו של רבנו סעדיה גאון. בביכורי העתים לקראת תקפ"ט (1828) פרסם שלמה יהודה רפפורט סיכום של תולדות סעדיה גאון ובהערה ארוכה טען שאמנם רב סעדיה גאון כתב פירוש לספר דניאל, אולם הפירוש המופיע במקראות גדולות אינו שלו. ראיותיו כוללות מובאות של אבן עזרא מפירושו של סעדיה גאון שאינם מופיעים בפירוש המופיע במקראות גדולות, ומובאות של רש"י ואבן עזרא מפירושו של רב סעדיה גאון הסותרות את המופיע בפירוש. . במיוחד מציין רפפורט שרש"י מייחס לרב סעדיה גאון פירוש של מראות דניאל גם על אירועים עתידיים אחרי ימי רס"ג אך לפני ימי רש"י, בעוד הפירוש במקראות גדולות מפרש את בחזון זה אך ורק עד ימי החשמונאים. בנוסף, מציין רפפורט שהפירוש סותר את דברי רס"ג בספר אמונות ודעות. כראייה נצחת מציין רפפורט את הפירוש על פרק ז', פסוק ח', בו הוא מצא רמז למלכות הנוצרים בירושלים, שאירע מעל 150 שנה אחרי מות סעדיה גאון. שלמה יהודה רפפורט ציין שמחבר הפירוש אמנם הביא מובאות מפירושו של רס"ג, ולכן יש מובאות מרס"ג הנמצאות בפירוש.

אלעזר הלוי גרינהוט יצא נגד טענתו של רפפורט ופרסם במאסף הגן שיצא בשנת 1899 מאמר הטוען שהפירוש הוא אכן של רס"ג. גרסה מורחבת של טענותיו הוא הביא בהקדמה לפירושו על עזרא ונחמיה. בשנת 1900 הגיב שמואל אברהם פוזננסקי לגרינהוט וטען שרפפורט צודק והפירוש אינו של רס"ג. גרינהוט השיב לפוזננסקי, אך דבריו לא נתקבלו על לב החוקרים. כתב על כך פרופ' אליעזר שלוסברג: "למרות דברי תשובתו של גרינהוט, מוסכם על כל החוקרים, כי המחבר אכן איננו הגאון רב סעדיה."

בשנת תשמ"א הוציא הרב יוסף קאפח מכתב יד את פירושו של רב סעדיה גאון לספר דניאל, השונה מהפירוש המופיע במקראות גדולות.

==מחבר==
השערות שונות הועלו לגבי זהותו של מחבר הפירוש, בהם: חכם צרפתי מהמאה ה-13 או ה-14, הפייטן סעדיה בן נחמני וסעדיה בן יוסף בכור שור. 

==הערות שוליים==

קטגוריה:ספר דניאל
קטגוריה:פירושי התנ"ך
רוד האנדלי

רודני קלארק "הוט רוד" האנדלי (באנגלית: Rodney Clark "Hot Rod" Hundley; 26 באוקטובר 1934 – 27 במרץ 2015) היה כדורסלן אמריקאי, אשר שיחק בקבוצת מיניאפוליס/לוס אנג'לס לייקרס מליגת ה-NBA בין השנים 1957–1963. בעונות ו- נבחר להשתתף במשחק האולסטאר של ה-NBA, וממוצעיו הכוללים לאורך 6 עונותיו בליגה הם 8.4 נקודות, 3.3 ריבאונדים ו-3.4 אסיסטים למשחק.

בין השנים 1974–2009 שימש כשדרן של משחקי ניו אורלינס/יוטה ג'אז. כמחוות כבוד, בינואר 2010 העלתה הקבוצה לתקרת אולמה הביתי "גופייה" עם שמו של האנדלי והמספר '3051', המסמל את מספר משחקי הקבוצה אותם שידר.

==קריירת מכללות==
האנדלי נולד וגדל בעיר צ'ארלסטון אשר בווירג'יניה המערבית, ובין השנים 1954–1957 למד באוניברסיטת וירג'יניה המערבית. ב-3 עונותיו בקבוצת הכדורסל של האוניברסיטה הוביל אותה ל-3 העפלותיה הראשונות לטורניר אליפות המכללות, עם ממוצעים של 24.5 נקודות ו-10.6 ריבאונדים למשחק. בסיום עונתו האחרונה, 1956/1957, נבחר לחמישיית העונה של ליגת המכללות ("First-team All-American"). בשנת 2016 הוצב פסל בדמותו מחוץ לאולם הכדורסל של הקבוצה, לצד פסלו של ג'רי וסט – כוכב הקבוצה בשנים 1957–1960.

==קריירת משחק==
בדראפט ה-NBA{{כ}} 1957 נבחר האנדלי בבחירה הראשונה על ידי סינסינטי רויאלס, אשר מיד שלחה אותו בטרייד למיניאפוליס לייקרס, יחד עם ארבעה שחקנים נוספים, בתמורה לקלייד לאבלט. בעונתו השלישית במיניאפוליס רשם שיאי קריירה של 12.8 נקודות, 5.3 ריבאונדים ו-4.6 אסיסטים למשחק, ונבחר להשתתף במשחק האולסטאר של ה-NBA לצד חבריו לקבוצה אלג'ין ביילור ודיק גרמייקר. בעונה העוקבת עברה הקבוצה לשחק בלוס אנג'לס, ומינתה כמאמן את פרד שאוס, אשר אימן את האנדלי בליגת המכללות. במהלך עונת סבל האנדלי מפציעה קשה בברכו אשר אילצה אותו לפרוש בסיום העונה, בגיל 28 בלבד.

בעונות , ו- העפיל עם הלייקרס לגמר ה-NBA, אך בכל שלוש הסדרות הפסידה קבוצתו מול בוסטון סלטיקס.

==קריירת שידור==
לאחר פרישתו ממשחק שימש האנדלי כשדרן של משחקי פיניקס סאנס במשך 4 שנים, ולאחר מכן כשדרן של משחקי הלייקרס במשך 4 שנים נוספות. באותה תקופה החל לשדר את משחקי אולסטאר ה-NBA ברשת הטלוויזיה CBS.

בשנת 1974 מונה לשדר הקבוע של משחקי ניו אורלינס ג'אז, לקראת עונת הבכורה של המועדון, ונשאר בתפקיד זה במשך 35 שנים. בשנת 1979 עברה הקבוצה לשחק בסולט לייק סיטי, ושינתה את שמה ל"יוטה ג'אז". ב-31 השנים הראשונות שידר את המשחקים בטלוויזיה וברדיו במקביל, עד שנת 2005 בה עבר לשדר ברדיו בלבד. ב-14 באפריל 2009 הודיע האנדלי כי יפרוש מתפקידו בסיום עונת .

ב-27 במרץ 2015 נפטר האנדלי בביתו שבפיניקס, אריזונה, בגיל 80.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:וירג'יניה המערבית: כדורסלנים
קטגוריה:כדורסלני אוניברסיטת וירג'יניה המערבית
קטגוריה:בחירות דראפט של סינסינטי רויאלס
קטגוריה:כדורסלני מיניאפוליס לייקרס
קטגוריה:כדורסלני לוס אנג'לס לייקרס
קטגוריה:משתתפי משחק האולסטאר של ה-NBA
קטגוריה:שדרני ספורט
קטגוריה:אמריקאים שנולדו ב-1934
קטגוריה:אמריקאים שנפטרו ב-2015
רבי יוסי בר יהודה איש כפר הבבלי

רבי יוסי בר יהודה איש כפר הבבלי הוא חכם שחי בדור החמישי לתנאים, המוזכר פעם אחת במשנה, במסכת אבות.

==זיהויו==
שמו של חכם זה אינו מופיע בשום מקור חז"ל אחר פרט למשנה הזאת. אך יש מספר הצעות לזיהויו, שמובאות בספר היוחסין שכתב אברהם זכות <ref>מאמר ראשון, אלף-בית, אות היו"ד.</ref>:
* הוא רבי יוסי בר יהודה, בנו של רבי יהודה בר אלעאי. ומעיר שהרמב"ם הביא את שני החכמים האלה בנפרד.
* הוא איסי בן יהודה, תלמידו של רבי אלעזר בן שמוע וחברו של רבי יהודה הנשיא, שהיה ידוע בשמות רבים.<ref>ראה ; .</ref>

יש המפרשים שהוא תנא אחר, ולא אחד מהשניים האלה, ובמשנה הוסיפו לו את הכינוי "איש כפר הבבלי" כדי להבחין בינו לבין רבי יוסי ברבי יהודה.

==קישורים חיצוניים==
* 

== הערות שוליים ==

קטגוריה:תנאים
קטגוריה:משפחת רבי אלעאי
קטגוריה:תלמידי רבי יהודה
קטגוריה:תלמידי רבי אלעזר בן שמוע
קטגוריה:תנאי בבל
קטגוריה:הדור החמישי לתנאים
בית הספר תיכון מקיף בית ג'ן

בית הספר תיכון מקיף בית ג'ן (שם רשמי: בית ספר חט"ב מקיף בית ג'ן ע"ש גאלב מנצור ז"ל) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) בבית ג'ן. זה בית הספר התיכון היחידי בבית ג'ן.

==היסטוריה==
"בית הספר תיכון מקיף בית ג'ן" הוקם בשנת 1980 (12 כיתות). שפת הלימוד היא ערבית.

בשנת 2000 נבחר עלי סלאלחה, מורה למדעים במקצועו, לנהל את בית הספר "בית הספר תיכון מקיף בית ג'ן". עם כניסתו לתפקיד ויחד עם צוות המורים הציבו לעצמם למטרה להפוך את בית הספר "לבית הספר הטוב בעולם". ראשית הרפורמה הייתה בקליטת כלל תלמידי הכפר ללימודים בבית הספר, ופיקוח למניעת העתקות. על אף התנגדויות שונות של סגל, תלמידים והורים, בתוך קצת יותר מעשור הגיע מקיף בית ג'ן לראש דירוג הזכאות לבגרות על אף הדירוג הסוציו-אקונומי של הכפר ועל אף ריחוקו של הכפר ממרכז הארץ. מ־12% זכאות לבגרות בשנת 2000 הגיעו תלמידי בית הספר ב־2014 ל־100%. סלאלחה כיהן קרוב ל-20 שנה כמנהל בית הספר בבית ג'ן.

בשנת 2016 למדו בבית הספר 1,252 תלמידים (ממוצע 31.8 תלמידים בכיתה). אחוז הזכאות לבגרות עמד על 99.5%. אחוז התלמידים המצטיינים עמד על 7.1%. אחוז התלמידים הניגשים ל-5 יחידות במתמטיקה עמד על 13.3%. אחוז התלמידים הניגשים ל-5 יחידות באנגלית עמד על 32.7%

==מקצועות מוגברים (5 יח"ל, נכון לשנת 2016)==
* מדעי הטכנולוגיה
* מנהל וכלכלה
* מערכת אלקטרוניקה
* ביולוגיה
* אלקטרוניקה ומחשבים
* חשבונאות
* כימיה
* פיזיקה
* ניהול משאבי אנוש

==ראו גם==
* בית ג'ן

==קישורים חיצוניים==
* 
* 

==הערות שוליים==

קטגוריה:בתי ספר תיכוניים בישראל
קטגוריה:בית ג'ן
בולטס ובליפ

בולטס ובליפ (באנגלית: Bolts and Blip) היא סדרת הנפשה ממוחשבת קנדית-דרום קוריאנית, ששודרה במקור החל מ-28 ביוני 2010 עד 25 בדצמבר 2011 בערוץ Teletoon הקנדי. בישראל הסדרה שודרה בערוץ ניקלודיאון בדיבוב עברי החל מ-1 בספטמבר 2011 והסתיימה באותה שנה. לסדרה הופקה עונה אחת הכוללת 26 פרקים באורך 23 דקות.

== תקציר העלילה ==
הסדרה עוקבת אחר הרפתקאותיהם של בוטס ובליפ, שני רובוטים שחיים בבסיס של רובוטים על הירח בשנת 2080. השניים הם חברים ומשתתפים בענף ספורט זוגי ומשתפרים בו ככל שהסדרה מתקדמת.

== דמויות ==
* בליפ - הדמות הראשית בסדרה וחברו הטוב של בולטס ובעל בעיות חברתיות, איתן הוא מנסה להתמודד ללא הצלחה במשך פרקי הסדרה. בליפ מאוהב בסיידי, ובסוף הסדרה היא גם מתוודה באהבתה אליו. בפרק האחרון בליפ מגלה שיש לו כוחות על, שהופכים אותו לחזק ולמהיר יותר.
* בולטס - אחת משתי הדמויות הראשיות בסדרה והחבר הטוב ביותר של בליפ. לא חכם במיוחד ובעל כישרון מיוחד להיכנס לצרות. כמו בליפ, גם בולטס מגלה שיש לו כוחות מיוחדים בסוף הסדרה.

== קישורים חיצוניים ==

* 

== הערות שוליים ==

קטגוריה:סדרות טלוויזיה קנדיות לילדים
קטגוריה:סדרות טלוויזיה קנדיות שעלו לשידור בשנות ה-2010
קטגוריה:ניקלודיאון: תוכניות וסדרות
קלאוס (סרט)

קלאוס (באנגלית: Klaus) הוא סרט מונפש ספרדי לחג המולד שבויים על ידי סרחיו פבלוס. בסרט מדבבים ג'ייסון שוורצמן, ג'יי קיי סימונס, ראשידה ג'ונס, וויל סאסו, נורם מקדונלד וג'ואן קיוזאק. הסרט עלה לשידור בכל הפלטפורמות של נטפליקס ב-8 בנובמבר 2019 וזכה לתשואות ולביקורות חיוביות על האנימציה, הסיפור והקולות. ב-26 בינואר, הסרט זכה ב-6 פרסי אנני ביניהם לפרס אנני לסרט הטוב ביותר, וגם בפרס באפט"א לסרט האנימציה הטוב ביותר. בנוסף הסרט קיבל מועמדות לפרס אוסקר לסרט המונפש הטוב ביותר.<ref></ref>

== עלילה ==
ג'ספר, תלמיד כושל באקדמיה לדואר, נשלח לאי קפוא בקוטב הצפוני שם הוא פוגש בעיירה סמירנבורג את המורה אלבה ומוצא את קלאוס, נגר מסתורי אשר חי בבקתה מלאה בצעצועים שבנה. בעזרת החברות הבלתי צפויה ביניהם הם משיבים את הצחוק והשמחה האבודים אל סמירנבורג, ומביאים אגדה חדשה של שכנים נדיבים, קסמי חכמה ואכפתיות וקישוטים בכל פינה ובארובות.

== מדבבים ==
*ג'ייסון שוורצמן - ג'ספר גוהנסון, דוור אשר מתיידד עם מר קלאוס ועוזר לו להביא את חג המולד לסמירנסבורג
*ג'יי קיי סימונס - מר קלאוס (סנטה קלאוס), חוטב עצים ויוצר צעצועים
*ראשידה ג'ונס - אלווה, מורה בבית הספר, מושא אהבתו של ג'ספר
*וויל סאסו - מר אקסל אלינגבו
*נורם מקדונלד - מוגנס
*ג'ואן קיוזאק - גברת תמי קראם

===מדבבים בעברית===
*דניאל מגון - ג'ספר ג'והנסן
*יורם יוספסברג - מר קלאוס
*דקלה הדר - אלווה
*שרית וינו אלעד - גברת קראם
*יגאל שדה - מר אלינגבו
*אוהד שחר - מוגנס
*אריה צ'רנר - אבא של ג'ספר

==קישורים חיצוניים==

* 

* 

== הערות שוליים ==

קטגוריה:זוכי פרס אנני - סרטים
קטגוריה:זוכי פרס באפט"א לסרט אנימציה הטוב ביותר
קטגוריה:סרטי אנימציה של נטפליקס
קטגוריה:סרטי 2019
קטגוריה:סרטי הנפשה
קטגוריה:סרטי הרפתקאות
קטגוריה:סרטי חג המולד
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטי הנפשה ספרדיים
נילס פוליט

נילס פוליט (בגרמנית: Nils Politt; נולד ב-4 במרץ 1994) הוא רוכב אופני כביש גרמני בקבוצת יו. איי. אי. אמירטס.

== ביוגרפיה ==
פוליט נולד ב-4 במרץ 1994 בקלן.
הוא התחיל לרכוב בקבוצת שטולטינג החובבנית ב-2013, באותה שנה סיים במקום השני באליפות גרמניה בנגד השעון עד גיל 23 וב-2014 סיים ראשון באותה התחרות, ב-2015 הגן בהצלחה על התואר.

=== קטושה (2016–2019) ===
פוליט החל לרכוב בקטושה בשנת 2016, אף על פי שחתם שם כבר ב-2015. הוא סיים במקום התשיעי במרוץ שלושת הימים של דה פאנה-קוקסייד.

ב-2017 סיים במקום השישי במרוץ אטואל דה בסז' בצרפת. הוא סיים במקום השלישי באליפות גרמניה בנגד השעון, 1:17 דקות אחרי טוני מרטין המנצח, ובמקום הרביעי במרוץ הכביש. פוליט ערך את הופעת הבכורה שלו בטור דה פראנס ובגרנד טור בכללי, הוא שימש בעיקר כפועל של חברי קבוצתו וסיים במקום ה-95 הכללי.

ב-2018 פוליט סיים שביעי בפריז - רובה, 2:31 דקות אחרי פטר סאגאן המנצח, כשהוא הראשון מתוך דבוקה של שבעה רוכבים. הוא סיים חמישי באליפות גרמניה בנגד השעון ונבחר שוב לטור דה פראנס, גם הפעם שימש רק כפועל וסיים במקום ה-87 הכללי. פוליט רשם את הניצחון המקצועני הראשון שלו בטור של גרמניה, כשהוא מנצח את הקטע הרביעי וגם מסיים במקום השני הכללי. במרוץ האחרון שלו בעונה, ספארקסן מונסטרלנד ג'ירו, סיים במקום השלישי.

ב-2019 פוליט רשם התקדמות גדולה, והראה יכולת גבוהה מאוד בקלאסיקות האביב. זה התחיל עם מקום שישי ב-E3 בינקבנק קלאסיק ולאחר מכן מקום חמישי ברונדה ון פלנדרן, אך רגע השיא שלו בעונה הגיע כשסיים שני בפריז - רובה, שנחשב למרוץ החד יומי הנחשב ביותר בענף, כשהוא מפסיד לפיליפ ז'ילבר בספרינט סיום. פוליט סיים רביעי במרוץ הרונד אום קלן ובאליפות גרמניה באופני כביש, ושני בנגד השעון. הוא השתתף בפעם השלישית ברצף בטור דה פראנס, התוצאה הטובה ביותר שלו הייתה מקום שמיני בקטע החמישי. הוא סיים במקום החמישי בטור בריטניה וזכה במדליית כסף יחד עם נבחרתו, גרמניה, במקצה המעורב באליפות העולם בנגד השעון.

=== Israel Start-Up Nation (2020) ===
לאחר מיזוגה של קבוצת קטושה עם קבוצת Israel Cycling Academy (בהמשך שמה שונה), שבפועל גרם לכך שאקדמי תהיה בעלת השליטה, הצטרפו מספר רוכבים מקטושה לקבוצה, ביניהם פוליט.
=== בורה–הנסגרוהה (2021–) === 
ב-3 באוגוסט 2020 הודיעה קבוצת בורה–הנסגרוהה הגרמנית שתצרף את פוליט לשורותיה החל משנת 2021 לאחר שחתם על חוזה לשלוש שנים.

===התמודדויות בגרנד טורס===
{| class="wikitable plainrowheaders"
! גרנד טורס !! 2017 !! 2018 !! 2019 !! 2020
|-
||alt=A pink jersey הג'ירו ד'איטליה ||— ||— ||— ||—
|-
||alt=A pink yellow הטור דה פראנס || 95 || 87 || 64 || 120
|-
||alt=A pink red וואלטה אספניה ||— ||— ||— ||—
|-
|}
== קישורים חיצוניים ==

* 

== הערות שוליים ==

קטגוריה:מנצחי קטעים בטור דה פראנס
קטגוריה:רוכבי אופניים גרמנים
קטגוריה:גרמנים שנולדו ב-1994
שגרירות גרמניה בסנקט פטרבורג

בניין שגרירות גרמניה בסנקט פטרבורג היה מקום משכנה של המשלחת הדיפלומטית של האימפריה הגרמנית בסנקט פטרבורג בירת האימפריה הרוסית. ולאחר שהבולשביקים העבירו את בירת ברית המועצות מפטרוגרד (כפי שכונתה אז סנקט פטרבורג) למוסקבה, שימש הבניין את הקונסוליה של רפובליקת ויימאר ואחריה של גרמניה הנאצית.

במהלך מלחמת העולם השנייה הוסרו הפסלים שעיטרו את גג הבניין, ומאז משמש הבניין את משרדיהן של סוכנויות ממשלתיות רוסיות.

הבניין נחשב לדוגמה המוקדמת והידועה ביותר לסגנון ה באדריכלות. במבנהו הסופי תוכנן הבניין בידי פטר ברנס.

==גלריה==
<gallery>
תמונה:Embassy of Germany in SPB before rebuilding.jpg|בניין השגרירות המקורי בטרם השלמות הבנייה
תמונה:Embassy of Germany in SPB.jpg|השגרירות לאחר ההשלמות שביצע פטר ברנס
תמונה:Embassy of Germany in Saint Petersburg across Saint Isaac's Square.jpg|מבט אל בניין השגרירות דרך 
תמונה:Isaak square3.jpg|כיכר סנט אייזק
תמונה:St._Petersburg,_German_Embassy.jpg|בניין השגרירות לשעבר כפי שנראה כיום (צולם: 2011)
</gallery>

==קישורים חיצוניים==

קטגוריה:יחסי גרמניה–רוסיה
קטגוריה:סנקט פטרבורג: מבנים
גרמניה
רוח עצוב

"רוח עצוב" הוא שיר עברי של המשורר העברי והיידי יצחק קצנלסון (1886–1944). השיר פורסם לראשונה בשנת 1904 בעיתון הצפירה.
יצחק קצנלסון

==מילות השיר==

==תוכן השיר==

בגרסה המקורית לשיר היו שמונה בתים. הוא מתחיל במילים "רוּחַ עָצֵב" ולא "רוּחַ עָצוּב" כמו בגרסה המולחנת. השיר מספר על דברים שנושא המשורר לרוח. הוא מבקש מהרוח לשאת את אנחתו לעיירה קטנה ורחוקה, שם גרה ילדתו-אהובתו. הוא מבקש למסור לילדה את געגועיו שנוצקו באותה אנחה, וכן הוא מבקש את תשובתה של הילדה. המשורר יודע שלשווא הוא מחכה לאותה תשובה.

==משמעות==

כמו שם השיר ומילותיו הראשונות – זהו שיר עצוב ומלנכולי. המשורר מלא חרדות והוא מביע אותם בשיר –"לִפְנוֹת עֶרֶב עֵת מִתְקַדְּרִים
אֶרֶץ וּשְׁמֵי רָמָה". ב"רוח העצוב" מתבלט היסוד המאזין לעצב, בדידות וחרדה. ובאותה מידה גם את בדידותו של הצעיר היהודי שעבר מהעיירה האינטימית אל העיר הגדולה. השיר מלא עצב והוא מגלה כאב נסתר של המשורר. כל זאת לצד כתביו ומחזותיו השופעים הומור. ביצירה זו כמו ביצירות אחרות של קצנלסון הוא נותן ביטוי לחרדה מפני הבאות, חרדה שתתממש בטלטלה ההיסטורית של מלחמת העולם השנייה, בה נרצחו המשורר ומשפחתו.

==לחן==

גיל אלדמע עיבד מנגינה עממית לשיר והוא בוצע לראשונה בידי אוסנת פז בשנת 1966. השיר ידוע בגרסתו המקוצרת. גרסה זו מכילה את בתי השיר – הראשון השני והשישי בשינויים קלים.

השיר בוצע על ידי זמרים נוספים כמו שלישיית המעפיל, אילנית ועוד.

==לקריאה נוספת==
* מוקי צור, רוח עצוב – בעקבות יצחק קצנלסון, הוצאת הקיבוץ המאוחד ובית לוחמי הגטאות, תשע"ב, עמ' 32–39

==קישורים חיצוניים==

* 
* 
* 

==הערות שוליים==

קטגוריה:שירי 1904
קטגוריה:שירי שלישיית המעפיל
קטגוריה:שירים בעברית
Welcome to Chechnya

Welcome to Chechnya (בעברית: ברוכים הבאים לצ'צ'ניה) הוא סרט תיעודי להט"בי-אמריקאי שיצא ב-2020.<ref name=fleming>Mike Fleming, Jr. [https://deadline.com/2019/12/welcome-to-chechnya-hbo-documentary-films-sundance-lgbtq-russia-1202808124/ "HBO Documentary Films Lands Sundance-Bound ‘Welcome To Chechnya’, About Harsh Plight Of LGBTQ Community In Russian Republic"] . Deadline Hollywood, December 12, 2019.</ref> הסרט בוים על ידי העיתונאי האמריקאי דוד פראנס . הסרט מתמקד ברדיפת הלהט"בים בידי הרשויות בצ'צ'ניה ב, ומראיין פליטים להט"בים שונים שברחו מצ'צ'ניה על חוויותיהם.<ref name=fleming/>

הפקת הסרט הייתה צריכה להגן על ביטחונם האישי של המרואיינים ולא להציג את פניהם על המסך. עם זאת, פראנס רצה להצמיד פנים אנושיות לסיפור, ולכן לא רצה להשתמש בטכניקות קונבנציונליות להסוואת פני המרואיינים, כמו טשטוש פנים, צילום בחושך או שכירת שחקנים לביצוע שלב מבוים. בהתאם לזאת, הוא בחר להשתמש בטכניקות החלפת פנים מתקדמות מטכנולוגיית אפקטים חזותיים, כך שנראים פרצופים אנושיים המציגים רגשות אמיתיים תוך שמירת זהות המרואיינים.<ref>Anne Thompson, [https://www.indiewire.com/video/sundance-2020-vfx-hbo-welcome-to-chechnya-documentary-david-france-1202204703/ "Sundance 2020: How VFX Pulled ‘Welcome to Chechnya’ Out of the Shadows — Exclusive"] . IndieWire, January 22, 2020.</ref>

הסרט הוקרן לראשונה בפסטיבל הסרטים סאנדנס האמריקאי ב-26 בינואר 2020.<ref>Richard Lawson, [https://www.vanityfair.com/hollywood/2020/01/sundance-film-festival-2020-preview "The 18 Movies We’re Dying to See at Sundance"] . Vanity Fair, January 22, 2020.</ref> הסרט הוקרן גם בפסטיבל הסרטים הבין-לאומי בברלין. בפסטיבל זה, הסרט זכה בפרס טדי ובפרס הקהל לסרט התיעודי הטוב ביותר. הסרט שודר ברשת הטלוויזיה האמריקאית HBO ב-30 ביוני 2020.<ref name=fleming/>

== קישורים חיצוניים ==
* 

== הערות שוליים ==

קטגוריה:סרטי להט"ב אמריקאיים
קטגוריה:סרטי להט"ב תיעודיים
קטגוריה:אלימות נגד להט"ב
קטגוריה:צ'צ'ניה
קטגוריה:זוכי פרס טדי
קטגוריה:סרטי להט"ב משנות ה-2020
קטגוריה:סרטים באנגלית
קטגוריה:סרטים ברוסית
קטגוריה:סרטים בצ'צ'נית
קטגוריה:סרטים הומוסקסואליים
צירוקומולוס

מישור רחב של ענני צירוקומולוס
ענן צירוקומולוס (נקרא לעיתים ענן כבשה או ענן נוצה, וסימן סוג הענן שלו: Cc) הוא ענן ערמתי דק יחסית עם בסיס גבוה, מכיל גבישי קרח ונקרא גם ׳עב גבוה׳. צירוקומולוס מזכיר בצורתו פתיתים קטנים לבנבנים והוא מעיד על התקרבותה של חזית מזג אוויר. הצירוקומולוס (cirrocumulus) שייך לעננים הצירוסיים (cirriform) אך גם שייך לקטגוריית קומולוסיים-מוגבלי-קונבקציה או לסטרטוקומולוסיים. הצירוקומולוס הוא נדיר יחסית ולרוב לא יופיע בפני עצמו אלא כחלק מצירוס.

ענני צירוקומולוס מופיעים בתצורה המזכירה סריג, ואינם משרים צל תחתם. הם מופיעים לרוב כגלים או בשורות עם אזורים בהירים ביניהם. צירוקומולוס נוצר בתהליכים קונבקטיביים (הקשורים כאמור בנסיקת אוויר), כמו שאר העננים הקומולוסיים או הסטרטוקומולוסיים.

התפתחות משמעותית של סריגים אלה מעידה על אי יציבות בגובה רב, ועשויה להעיד על הרעה בתנאי מזג האוויר. גבישי הקרח בתחתית הצירוקומולוס נוטים להיווצר בצורת גלילים משושים. הם אינם מוצקים, ואולם בקצוות דומים בצורתם למשפכים תלולים. באזור פסגת הענן, לגבישים נטייה להתקבץ יחד.

עננים אלה אינם מתקיימים לאורך זמן ונוטים להפך לצירוס, מאחר שאדי המים ממשיכים להשתקע על גבישי הקרח, הם מתחילים ליפול והורסים בכל את הקונבקציה. כך הענן מומר לצירוס.

ענני צירוקומולוס באים בארבעה סוגים והם דומים לכל הזנים בעלי הקונבקציה המוגבלת או אלה המשתייכים לסטרטוקומולוסיים: שכבתיים (stratiformis), עדשתיים (lenticularis), מגדליים (castellanus) וצמריים (floccus). העננים עשויים להיות ססגוניים כטיפות המים בענן המצויות בקירור יתר הן בגודל דומה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עננים
רמי מימון

רמי מימון (נולד ב-1976) הוא אמן רב תחומי, צלם ומרצה ישראלי.

== ביוגרפיה ==
רמי מימון נולד ב-1976 בתל אביב. למד לתואר ראשון BFA בבצלאל, אקדמיה לאמנות ועיצוב, ירושלים וב-Cooper Union of Art and Science בניו יורק. למד לתואר שני MFA בבצלאל, אקדמיה לאמנות ועיצוב, ירושלים.

מרצה במחלקה לצילום בבצלאל, אקדמיה לאמנות ועיצוב ובמדרשה לאמנות בבית ברל. חי ועובד בתל אביב.

== עבודתו ==
יצירותיו של מימון נעות על הציר שבין צילום קלאסי לבין שחזור ובנייה מחדש של דימויים קיימים, תוך שימוש בחלל התצוגה כרכיב מרכזי בהבניית המבט והשיטוט של הצופה.

מימון בורא דיאלוגים, מטמורפוזות והכלאות בין מזרח למערב. הוא מהלך בתוך דפי ספרים של ההיסטוריה של האמנות, של הצורות ושל הדימויים המקומיים והאוניברסליים. אם מתוך מעשה של מחווה או של השחתה הוא מתערב, מסלף, מבליט ומבטל אובייקטים מצולמים והופך אותם לעבודות קולאז׳ ופיסול. לעיתים הוא מחזיר אותם שוב למצע צילומי כטפט קיר, או נייר צילום וחושף פרטים אינטימיים ושכבות ארכאולוגיות של המעשה האמנותי. מימון מכוון את עין הצופה יָמָּה וָקֵדְמָה במעין מסע נטול היררכיות, במצב מתמשך של התהוות ונדידה בין הקדום לעכשווי לקדום.

== השכלה והוראה ==
* מאז 2002 – מרצה במחלקה לצילום וחבר סגל בבצלאל, אקדמיה לאמנות ועיצוב, ירושלים
* מאז 2007 – מלמד בפקולטה לאמנות – המדרשה, בית ברל
* 2015-2019 – מנהל היחידה לצילום בפקולטה לאמנות – המדרשה, בית ברל

== תערוכות יחיד ==

== פרסים ומלגות ==

== תערוכות קבוצתיות ==

== אוצרות ==

== קישורים חיצוניים ==
* 
* [https://vimeo.com/276721228 הספר ״Further Reading״] באתר vimeo
* [https://vimeo.com/194388893 חשיפה כפולה – דיון ביצירה מאוסף מכון שפילמן לצילום] באתר vimeo
* [https://news.artnet.com/exhibitions/israeli-rami-maymon-wins-the-rudin-prize-for-emerging-photography-185301 על הזכייה בפרס רודין] באתר Artnet News
* [https://www.artsy.net/show/hezi-cohen-gallery-rami-maymon-slash-phonetic-transcription לתת בהם סימנים] באתר artsy
* 
* [https://static1.squarespace.com/static/5c3b4c0945776eee4404c254/t/5d00e25258660d000152a771/1560339073274/Him-Self+-+text+by+Liat+Lavi.pdf טקסט התערוכה ״דיוקן עצמו״] מאת ליאת לביא
* [http://shayzilberman.com/wp-content/uploads/2018/04/hunting-west.pdf טקסט התערוכה ״רוחך צד מערב״] מאת אילנית קונופני
* רמי מימון, [https://museumeinharod.org.il/ארבעה-עשר-כיוונים-לרוח-דיוקן-המשכן/ על התערוכה ״דיוקן עצמו״] באתר המשכן לאמנויות בעין חרוד
* [https://museum.imj.org.il/artcenter/newsite/he/exhibitions/?artist=מימון,%20רמי&list=מ רמי מימון] באתר מוזיאון ישראל

קטגוריה:אמנים ישראלים
קטגוריה:צלמים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:תל אביב-יפו: אישים
קטגוריה:ישראלים שנולדו ב-1976
רוב פלינקה

רוברט טוד "רוב" פלינקה הבן (באנגלית: .Robert Todd "Rob" Pelinka Jr; נולד ב-23 בדצמבר 1969) הוא עורך דין אמריקאי, המשמש כג'נרל מנג'ר של קבוצת לוס אנג'לס לייקרס מליגת ה-NBA. בעבר היה סוכן כדורסל, ויצג בין היתר את השחקנים קובי בראיינט, קווין דוראנט וג'יימס הארדן.

==קריירת מכללות==
פלינקה נולד בשיקגו שבאילינוי, וגדל בעיר לייק פורסט הסמוכה. בין השנים 1988–1993 למד תואר ראשון במנהל עסקים באוניברסיטת מישיגן, ולאורך התקופה שיחק בקבוצת הכדורסל של האוניברסיטה, בעמדת הרכז. בעונתו הראשונה בקבוצה זכו ה"וולברינס" באליפות המכללות הראשונה בתולדות המועדון, בהובלתם של השחקנים גלן רייס, לוי ואט וטרי מילס. בעונת 1991/1992 היה חבר בקבוצה שנודעה כ-"Fab Five", אותה הוליכו ה כריס ובר, ג'וואן הווארד וג'יילן רוז עד לגמר טורניר המכללות. במשחק הגמר עצמו הובסה מישיגן על ידי אוניברסיטת דיוק, בתוצאה 51–71. בעונה העוקבת העפילו הוולברינס בשנית לגמר הטורניר, אך הפסידו מול אוניברסיטת קרוליינה הצפונית בתוצאה 71–77. לכל אורך תקופתו בקבוצה היה פלינקה שחקן ספסל שולי יחסית, וקלע 2.6 נקודות בממוצע למשחק.

==קריירה כסוכן שחקנים==
בסיום לימודיו שקל לפתוח בקריירת משחק בכדורסל באירופה, אך לבסוף החליט ללמוד משפטים באוניברסיטת מישיגן. בשנת 1998, כשנתיים לאחר קבלת הרישיון לעסוק בעריכת דין, החל לעבוד כעורך דין בסוכנות הספורט SFX בניהולו של ארן טלם. בשנת 2000 עבר לתפקיד סוכן שחקנים בחברה, תחת טלם, ובשנים הבאות יצג שחקני NBA בולטים כגון קובי בראיינט וטרייסי מקגריידי. בתחילת שנות האלפיים התפרסם פלינקה כסוכנו האישי של בראיינט, אשר בשנת 2003 הואשם באונס של עובדת בית מלון בת 19 באדוארדס, קולורדו. עד לסגירת התיק התלווה אליו פלינקה פעמים רבות לדיוני קדם המשפט בקולורדו, וניהל את יחסי הציבור שלו אל מול התקשורת.

בשנת 2007 עזב את חברת SFX, והקים את סוכנות השחקנים "The Landmark Sports Agency". בעשור הבא ייצגה החברה עשרות שחקני NBA, בהם בראיינט, קווין דוראנט, ג'יימס הארדן, כריס בוש, קרלוס בוזר, אנדרה איגודלה וג'רלד וולאס.

==קריירה כג'נרל מנג'ר==
במרץ 2017 עזב את סוכנות השחקנים אותה הקים, כאשר מונה לג'נרל מנג'ר של לוס אנג'לס לייקרס במקומו של מיץ' קופצ'אק. צירופו של פלינקה נעשה כחלק משידוד מערכות כולל בקבוצה, במסגרתו מונה שחקן העבר מג'יק ג'ונסון לסגן נשיא המועדון לענייני כדורסל (Executive vice president of basketball operations) במקומו של ג'ים באס. על אף שמקובל ב-NBA שהג'נרל מנג'ר הוא האחראי על פעולות הכדורסל של הקבוצה – בעוד הנשיא הוא תואר של כבוד – באותה תקופה ג'ונסון היה מקבל ההחלטות המקצועיות העיקרי.

בסיום עונת התפטר ג'ונסון מתפקידו בלייקרס, ופלינקה מונה למחליפו כאחראי על פעולות הכדורסל. ביולי 2019 צירף ללייקרס את אנתוני דייוויס בטרייד מניו אורלינס פליקנס, בתמורה לברנדון אינגרם, לונזו בול, ג'וש הארט, דיאנדרה האנטר, מוריץ וגנר, איזק בונגה, ג'מריו ג'ונס ו-4 בחירות דראפט עתידיות (מתוכן 3 בסיבוב הראשון). כמו כן באותו הקיץ מינה את פרנק ווגל למאמן הקבוצה, והחתים את השחקנים דני גרין, דמרקוס קאזינס ודווייט הווארד. בעונת השיגו הלייקרס את מאזן הניצחונות הטוב ביותר באזור המערבי, 52–19, ובפלייאוף 2020 גברו על פורטלנד טרייל בלייזרס (4–1), יוסטון רוקטס (4–1), דנוור נאגטס (4–1) ומיאמי היט (4–2), בדרך לזכייתה ה-17 של הקבוצה באליפות ה-NBA.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת מישיגן
קטגוריה:עורכי דין אמריקאים
קטגוריה:מנהלי קבוצות ב-NBA
קטגוריה:אמריקאים שנולדו ב-1969
אמבולנס (סדרת טלוויזיה)

אמבולנס הייתה תוכנית מציאות תיעודית ישראלית ששודרה בערוץ רשת 13 בשנת 2018 וחושפת את עבודתם של צוותי מגן דוד אדום.

==רקע==
הסדרה עלתה לשידור באוגוסט 2018. הסדרה המבוססת על פורמט בריטי ששודר בערוץ BBC One. היא עוקבת אחר צוותי מד"א בפעולתם, החל מרגע הקריאה לעזרה, ההגעה לזירת האירוע, הענקת הטיפול הרפואי וסיום האירוע. על גבי מפות גרפיות נראים הצוותים בדרכם לזירה. בכל פרק משתתפים מספר צוותי מד"א.

הסדרה גם עוקבת אחר מוקד מד"א המקבל קריאות חירום.

בתום כל פרק מסופר כיצד נגמר כל אחד מן האירועים שהוצגו בתוכנית.

את הקריינות לסדרה ביצע איתי טיראן.

==קישורים חיצוניים==
* 
* 
* מאיה כהן, [https://www.israelhayom.co.il/article/577959 דרמה אנושית: החיים בתוך אמבולנס], באתר ישראל היום, 9 באוגוסט 2018

==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות
קטגוריה:מגן דוד אדום
מאדאם בובארי (מיני-סדרה)

מאדאם בובארי (בצרפתית: Madame Bovary) היא מיני-סדרה בריטית משנת 2000, בבימויו של טים פייוול. הסדרה מבוססת על הרומן באותו שם מאת הסופר הצרפתי גוסטב פלובר. המיני-סדרה שודרה בשני חלקים מ-6 עד 13 בפברואר בערוץ WGBH-TV בארצות הברית, וב-10 ו-11 באפריל בערוץ BBC Two בממלכה המאוחדת.

==צוות השחקנים==
* פרנסס או'קונור – אמה בובארי
* יו בונוויל – צ'ארלס בובארי
* איילין אטקינס – מארי לואיז
* יו דנסי – לאון דופואי
* גרג וייז – רודולף
* טרוור פיקוק – רואו

==קבלה==
המיני-סדרה הייתה מועמדת לפרס באפט"א לטלוויזיה בקטגוריית עיצוב התלבושות הטוב ביותר ובקטגוריית האיפור ועיצוב השיער הטובים ביותר. פרנסס או'קונור הייתה מועמדת לפרס גלובוס הזהב לשחקנית הטובה ביותר במיני-סדרה או בסרט טלוויזיה.

==קישורים חיצוניים==

* [https://www.bbc.co.uk/programmes/p00tsv6v "מאדאם בובארי"] באתר BBC Programmes

==הערות שוליים==

קטגוריה:סרטים מבוססי ספרים
קטגוריה:סדרות טלוויזיה בריטיות שעלו לשידור בשנות ה-2000
מעבר טאפטס

מעבר טאפטס (באנגלית: Tufts Pass) המכונה גם עמק טאפטס (באנגלית: Tufts Valley) הוא מעבר הרים, בכיוון מזרח-מערב בין הרי רואן, לבין רמת אלגאר, בחלקו הצפוני של האי אלכסנדר, שבאנטארקטיקה.

גובהו של המעבר 1,091 מטרים מעל פני הים.

== היסטוריה ==
=== גילוי ומיפוי ההרים ===

מעבר ההרים התגלה מהאוויר ומופה בצורה גסה על ידי ההמשלחת הבריטית אל ארץ גרהאם בשנת 1937.

המעבר מופה בשנית בהתבסס על תצלומי אוויר שצולמו בשנים 1947–1948 על ידי משלחת החקר האנטארקטית רון, המיפוי בוצע בשנת 1960 על ידי סקר שטחי חסות איי פוקלנד.

=== מקור השם ===

שמו של המעבר ניתן לו על ידי דוקטור רוברט ניקולס (Robert Nichols) ממשלחת החקר האנטארקטית רון.

המעבר נקרא על שמה של אוניברסיטת טאפטס במדפורד במדינת מסצ'וסטס, שבארצות הברית.

ניקולס היה ראש מחלקת הגאולוגיה באוניברסיטת טאפטס, בטרם הצטרף למשלחת החקר.

== ראו גם ==
* מעבר האפנר
* מעבר ויסל
* מעבר קינו
* מעבר גייטווי
* מעבר סניק

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:15626 מעבר טאפטס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15037&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר טאפטס] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25599834 מפת אזור מעבר טאפטס]

== הערות שוליים ==

טאפטס
כריסאיס

[[אודיסאוס מחזיר את כריסאיס לאביה (קלוד לורן, 1644).]]
במיתולוגיה היוונית, כריסאיס (ביוונית עתיקה: Χρυσηΐς) היא אישה טרויאנית, בתו של כריסס. כריסאיס, שמה כביכול ב"איליאדה" של הומרוס, פירושו פשוט "בתו של כריסס"; סופרים מאוחרים יותר מציינים את שמה האמיתי, אסטינומה (Ἀστυνόμη). המשורר הביזנטי יואנס צצס מתאר אותה כ"צעירה ורזה מאוד, עם עור חלבי; היה לה שיער בלונדיני ושדיים קטנים; בת תשע-עשרה ועדיין בתולה".

== מיתולוגיה ==
אסטינומה נשלחה על ידי אביה לשם הגנה, או, על פי אחרים, כדי להשתתף בחגיגת פסטיבל ארטמיס בתֵּבֵּה הקיליקית או בלירנסוס, שם נלקחה כשבויה על ידי אכילס.
לטענת כמה, היא הייתה אשתו של אאטיון, מלך לירנסוס (בדרך כלל מתואר כשליט של תבאי הקיליקית הסמוכה) שנהרג על ידי בנו של פלאוס במהלך מלחמותיו נגד בעלות בריתה של טרויה.

בספר הראשון של "האיליאדה", במהלך חלוקת השלל שהביא אכילס, היא נמסרה לאגממנון בהחלטה פה אחד לנוכח משרתו המלכותית. כפרס מלחמה, אגממנון, שהודה שהיא יפה יותר מאשתו קליטמנסטרה, שעבד את כריסאיס וסירב לאפשר לאביה לשלם עבורה כופר, למרות שכהן אפולו הציע למלך המיקני מתנות זהב וכסף. בעקבות זאת, שלח אפולו מגפה ששטפה את צבאות יוון, ואגממנון נאלץ להחזיר את כריסאיס כדי להביא לסוף המגפה. הוא שלח את אודיסאוס להחזיר את הנערה לכריסס. אגממנון פיצה את עצמו על אובדן זה בכך שלקח את בריסאיס מאכילס, מעשה שפגע באכילס, שבתגובה לכך סירב לקחת חלק נוסף במלחמת טרויה.

לאחר ההתקפה על רסוס וצבאות תראקיה שלו, הגיע כריסס ליוונים כדי להודות להם על כך שהחזירו את בתו, אסטינומה. בגלל אדיבות זו, ומכיוון שידע שבתו קיבלה יחס ראוי, הוא החזיר אותה לרשותו של אגממנון. אגדה יוונית מאוחרת יותר, שנשתמרה ב"Fabulae" של גאיוס יוליוס היגינוס , מצינת שהיה לה בן שנקרא על שם אביה על ידי אגממנון. בעיר תבאי באסיה הקטנה, כריסאיס ילדה את כריסס והכריזה עליו כבן של אפולו. הדבר קרה כאשר שוחררה לזמן קצר כאסירה והורשתה לחזור לעיר הולדתה.

כמה שנים אחר כך, כאשר ילדי אגממנון, אורסטס ואיפיגניה מצאו מקלט באי סמינתוס, עתה ביתם של כריסאיס ומשפחתה, היא הציעה למסור את הנמלטים למלך תואס . בנה כריסס, שגילה כי הם אחיו למחצה, עזר להם להרוג את המלך הטאורי .

בספרות מימי הביניים, פותחה כריסאיס לדמות "כרסידה" .
יצירת האמנות "I Modi" (בלטינית: "הדרכים"), ספר אירוטי מתקופת הרנסאנס, מציגה את כריסאיס בתנוחה מינית אחת מתוך סדרת תנוחות מצוירות בתחריטים.
כריסאיס היא הדמות "המוזהבת" באפוס האלכימי מתקופת הבארוק שנקרא על שמה, "Chryseidos Libri IIII" (1631).

==קישורים חיצוניים==

==הערות שוליים==

קטגוריה:מלחמת טרויה
קטגוריה:דמויות מהמיתולוגיה היוונית
הר ספיבי

הר ספיבי (באנגלית: Mount Spivey) הוא הר בקצה הצפוני של רכס דאגלס, בצפון מזרח האי אלכסנדר שבאנטארקטיקה.

פסגת ההר שטוחה, ומכוסה קרח.

גובהו של ההר 2,135 מטרים מעל פני הים; והוא ההר ה-1,411 בגובהו באנטארקטיקה.

ההר ממוקם לגדתו המערבית של קרחון טוינבי; 17 קילומטרים מדרום להר ניקולס.

== היסטוריה ==
=== גילוי ומיפוי ההר ===

ההר התגלה וצולם מהאוויר בשנת 1937 על ידי המשלחת הבריטית אל ארץ גרהאם בפיקודו של ג'ון ריימיל.

ההר נסקר על הקרקע בשנת 1948 על ידי סקר שטחי חסות איי פוקלנד.

=== מקור השם ===

הסקר קרא להר על שמו של רוברט אי. ספיבי (Robert E. Spivey), שסייע למשלחת הסקר בתחנת האי סטונינגטון, והיה חבר משלחת הסקר, במהלך מסע המזחלות שערכו אנשי הסקר למפרץ ג'ורג' השישי בשנת 1949.

== ראו גם ==
* הר האקל
* הר סטיבנסון (רכס דאגלס)
* הר סנדרסון

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14398 הר ספיבי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13845&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ספיבי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ספיבי
קרחון טוינבי

קרחון טוינבי (באנגלית: Toynbee Glacier) הוא קרחון הממוקם בצפון-מזרח האי אלכסנדר, שבאנטארקטיקה.

אורכו של הקרחון 31 קילומטרים, ורוחבו 9 קילומטרים.

הקרחון משתרע בין הר האקל, הר ספיבי והר סטפנסון (בחלקו הצפוני של רכס דאגלס) שממערב לקרחון, לבין הרי טיירל והר טילי שממזרח לקרחון.

הקרחון זורם לכיוון צפון, ממורדותיו המזרחיים של הר סטפנסון, ונשפך אל מדף הקרח ג'ורג' השישי שבמפרץ ג'ורג השישי.

== היסטוריה ==
=== גילוי ומיפוי הקרחון ===

הקרחון התגלה וצולם מהאוויר בשנת 1937 על ידי המשלחת הבריטית אל ארץ גרהאם בפיקודו של ג'ון ריימיל.

הקרחון נסקר על הקרקע בשנת 1948 על ידי סקר שטחי חסות איי פוקלנד.

=== מקור השם ===

הסקר קרא להר על שמו של פטריק א. טוינבי (Patrick A. Toynbee), טייס של משלחת הסקר בתחנת האי סטונינגטון, בשנים 1948 ו-1949.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA448&lpg=PA448&dq=%22Toynbee+Glacier%22&source=bl&ots=qbWCrtNhz7&sig=ACfU3U3DYtfnNMpc5zIdV3XdWCLbzh-m3g&hl=en&sa=X&ved=2ahUKEwiGgKa65aTnAhUHuqQKHWe7DCwQ6AEwBnoECAwQAQ#v=onepage&q=%22Toynbee%20Glacier%22&f=false Sailing Directions (planning Guide) and (enroute) for Antarctica], P 377</div>

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15460 קרחון טוינבי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14870&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון טוינבי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טוינבי
הר טילי (אנטארקטיקה)

הר טילי או הר טיליי (באנגלית: Mount Tilley) הוא הר במזרח האי אלכסנדר שבאנטארקטיקה.

להר פסגה שטוחה המכוסה קרח.

ההר ממוקם 13 קילומטרים דרומית להר טיירל, ו-6 קילומטרים ממפרץ ג'ורג' השישי.

ההר מתנשא לגובה של 1,900 מטרים מעל פני הים; והוא ההר ה-1,926 בגובהו באנטארקטיקה.

על אף גובהו של ההר, הוא נחשב גבעה ביחס לרכס דאגלס, ממנו הוא מופרד על ידי קרחון טוינבי.

== היסטוריה ==
=== גילוי ומיפוי הקרחון ===

ההר התגלה וצולם מהאוויר בשנת 1937 על ידי המשלחת הבריטית אל ארץ גרהאם בפיקודו של ג'ון ריימיל.

ההר נסקר על הקרקע בשנת 1948 על ידי סקר שטחי חסות איי פוקלנד.

=== מקור השם ===

הסקר קרא להר על שמו של ססיל אי. טילי (Cecil E. Tilley), פרופסור למינרלוגיה ופטרולוגיה באוניברסיטת קיימברידג'.

== ראו גם ==
* הר האקל
* הר ניקולס
* הר אתלרד

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:15310 הר טילי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14719&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טילי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טילי
מונגולסטיס

מונגולסטיס (שם מדעי: Mongolestes; מיוונית: "שודד מוגולי") הוא סוג של יונק נכחד ממשפחת המזוניכידיים, אשר התגלה במונגוליה הפנימית שבסין, מתצורות "Ulan Gochu" ובהמשך גולו ממצאים נוספים בסין. הוא התקיים באסיה במהלך תקופת האאוקן וגם בתחילת האוליגוקן, מה שהופך אותו לאחד מאחרוני המזוניכידים שהתקיימו. הוא תואר לראשונה ב-1966 ובסוג נכללו שני מינים: Mongolestes hadrodens ו-Mongolestes alxaensis.

יונק זה הגיע לאורך 2.2 מטרים ולמשקל של 250 ק"ג בממוצע ובמראהו הזכיר מעט דוב בעל זנב ארוך. הוא היה בעל דמיון לסוגים אסייתים נוספים ממונגוליה כמו המונגולניקס, הפציהאינה וההרפגולסטיס. מבנה הלסת שלו עוצב לנשיכה חזקה באמצעות שריריו אך השיניים שלו חסרו כמה מהטוחנות ושאר הטוחנות היו מעט יותר גדולות והוא היה בעל מפרק נוסף בלסת התחתונה. רגליו היו קצרות יחסית ולא התאימו לריצה מהירה וככל הנראה הוא התבסס על תזונה מנבלות, כאשר עם לסתותיו הגדולות הוא יכל לשבור עצמות.

הוא נעלם מהעולם עם תחילת האוליגוקן, ככל הנראה עקב התייבשות ושינויי אקלים גדולים.

==קישורים חיצוניים==

קטגוריה:מזוניכידיים
קטגוריה:יונקים שחיו באאוקן באסיה
קטגוריה:יונקים שחיו באוליגוקן באסיה
קטגוריה:מגה-פאונה של הפלאוגן באירואסיה
תרופיתקוס אוסוולדי

תרופיתקוס אוסוולדי (שם מדעי: Theropithecus oswaldi) הוא מין נכחד ענקי של קוף מהמשפחה קופים בעלי זנב, אשר נחשב לקרובו של הבבון הזנוב המודרני והוא משתייך כמותו לסוג תרופיתקוס.
== מאפיינים ==
קוף זה היה גדול בהרבה ממיני הקופים המודרניים והוא הגיע עד גובה 70–80 ס"מ ולמשקל 100 ק"ג בערך. הוא התקיים במשך תחילת עד אמצע הפליסטוקן, סביב 2.6 עד 0.5 מיליון שנה לפני זמננו. הוא תואר ב-1916 בידי החוקר הבריטי צ'ארלס ויליאם אנדרוס . המאובנים שלו התגלו באתיופיה, קניה, טנזניה, דרום אפריקה, אלג'יריה, מרוקו, מצר גיברלטר ואף בספרד בקרטחנה. הממצאים כללו שרידי חוליות, גפיים ולסתות עם שיניים בעלות מבנה דומה לזה של בבון זנוב.

פרימט זה היה חסון מאוד והיו לו לסתות חזקות וניבים ארוכים כשל מנדריל אך גם שיניים טוחנות גדולות בהרבה משל רוב הקופים, המרמזים שהוא ניזון בדומה לקרובו החי מרעיית עשב בערבות אפריקה. הוא חי בחבורות גדולות וייתכן שהותאם גם לאקלים יבש שהיה נפוץ בערבות והסוואנות בתקופתו.

פרימט זה חי לצד מיני פרימטים ענקיים נוספים באותו אזור, כמו המין הקרוב תרופיתקוס ברומטי שהגיע למשקל 43 ק"ג והדינופיתקוס שהגיע למשקל של 45 ק"ג בממוצע. הוא חי גם לצד הומיניניים קדומים כמו הומו ארקטוס שאולי צדו אותו ותרמו להכחדתו.

==קישורים חיצוניים==

==הערות שוליים==

קטגוריה:בעלי חיים שתוארו ב-1916
קטגוריה:טקסונים שתוארו בידי צ'ארלס ויליאם אנדרוס
קטגוריה:גנונים
קטגוריה:מגה-פאונה של הפליסטוקן באפריקה
קטגוריה:פרימטים שחיו בפליסטוקן
קטגוריה:מאובני טקסונים שתוארו ב-1916
תרופיתקוס

תרופיתקוס (שם מדעי: Theropithecus) הוא סוג של קוף מהמשפחה קופים בעלי זנב אשר כיום מכיל רק מין אחד - בבון זנוב (Theropithecus gelada), הנפוץ ברמת אתיופיה והרי סמן שבאתיופיה. בעבר הוא כלל מינים נוספים שהתפתחו כבר מהפליוקן וחלקם הגיעו עד למשקל 100 ק"ג, כמו אדם בוגר ואף מעט יותר, מה שהופך אותם לחלק מהגדולים שבפרימטים מעולם. למרות הדמיון בשם ובמראה לסוג בבון, הם אינם קרובים מאוד.
== מאפיינים ==
מיני סוג זה חיים בחבורות גדולות ובניגוד לרוב הקופים ניזונים בעיקר על רעיית עשבים בערבות הגבוהות. הם בעלי איברי רבייה בולטים בצבעם, מאחר שהם בעלי פרווה עבה ורוב זמנם הם תולשים עב בישיבה. כמו קופים רבים הם בעלי דו-צורתיות זוויגית והזכרים גדולים בהרבה מהנקבות ויוצרים קבוצות גדולות מאוד הנעות על פני ההרים של אתיופיה.

==מיון==
המין היחיד שקיים מהסוג הוא הבבון הזנוב (Theropithecus gelada).

בעבר היו עוד שלושה מינים שחיו בין הפליוקן לתחילת ואמצע הפליסטוקן:
* תרופיתקוס ברומטי (Theropithecus brumpti)
* תרופיתקוס דארטי (Theropithecus darti)
* תרופיתקוס אוסוולדי (Theropithecus oswaldi)

==קישורים חיצוניים==

קטגוריה:טקסונים שתוארו בידי איזידור ז'ופרואה סנט-אילר
קטגוריה:בעלי חיים שתוארו ב-1843
קטגוריה:גנונים
צוריאל שקד

הרב צוריאל שקד (1920 – 23 בספטמבר 2023) היה זקן חכמי טריפולי, לוב, מורה ומחנך, מנהיג ציוני של קהילת יהודי לוב.

== ביוגרפיה ==
=== ילדותו ===
נולד במסלאתה שבלוב בשם מכלוף פדהצור שאכיר, לפנחס וגזלה. אביו היה רוכל זעיר שמכר תה, תמרוקים וסוכר בכפרים.

לאחר שהגיע לגיל בר-מצווה, רצה ללמוד את מקצוע הנגרות, בנוסף ללימודים בבית המדרש כדי לעזור בפרנסת המשפחה. אביו התנגד לכך, ופנה לרב פריג'א זוארץ בעיר אל-חומס, כדי שייקח את הנער אליו לצורך לימודי תורה. הרב נתן לשקד ללמד את הילדים הקטנים ושילם לו שכר על כך.

=== חייו במיסראתה ===
בשנת 1939 שלח הרב פריג'א זוארץ את ר' צוריאל לשמש רב ומורה בבית הספר במיסראתה שם נאבק על שינוי שיטת הלימוד שהתבססה על לימוד פרשת השבוע בתרגום ערבי. הוא הנהיג את השפה העברית כשפת לימוד בלעדית. בעיירות הקטנות שימש ר' צוריאל כרב, חזן, מוהל שוחט, מספיד וגם כשופט שלום בעיקר בין בני זוג. בשנת 1941 הצטמצמה הפעילות החינוכית-ציונית בבית הספר, וגם הדיבור בעברית היווה סכנה.

=== חייו בזליתן ===
עם כניסת הבריטים ללוב בשנת 1943, עבר ר' צוריאל לעיירה זליתן, וזאת לבקשת ר' פריג'א זוארץ.

בעיירה זו בה היה בית הכנסת "בושאיף", בו שימש צוריאל כרב. כמו כן הקים בית ספר. הוא הזמין מארץ ישראל ספרי לימוד וגם עיתונים, ספרים וחוברות. בנוסף ללימודי התורה הכניס מקצועות עבריים וכלליים למערכת הלימודים. חידוש נוסף היה צירוף בנות העיירה ללימודי היהדות והשפה העברית. במקום הוקם מועדון "בן-יהודה" בו הפיצו את הרעיון הציוני בקרב בני הנוער והמבוגרים, דבר שהגביר את השאיפה לעלות לארץ ישראל.

כשביקר במועדון "בן יהודה" בטריפולי הכיר את אשתו לעתיד, אסתר לבית תייר, שהייתה מורה לבנות במקום. כשחזרו לזליתן לימדה אסתר את הבנות עברית, תנ"ך, מולדת ושירי מולדת.

נולדו להם חמישה ילדים: עמישדי-ברוך, יהודית, יצחק, רות ופנחס. עם קום המדינה רצה רבי צוריאל לעלות לארץ ישראל עם משפחתו, אך שליח הסוכנות היהודית, ברוך דובדבני, ביקש ממנו להישאר ולהיות אחראי על רישום וריכוז העולים מזליתן והסביבה, לבדוק את כשירותם הבריאותית לפני העלייה לארץ.

=== חייו בישראל ===
בשנת 1950 עלו ר' צוריאל ואסתר שאכיר לישראל עם שלושת ילדיהם: עמי, יהודית ויצחק. הוא שינה את שם משפחתו ל"שקד" מאחר שפקיד הסוכנות היהודית רשם את שמו בתעודות 'שקר' על פי השמיעה, ור' צוריאל לא הסכים שכך יקרא שמו בישראל. בתחילה התגוררה המשפחה במעברה.

בארץ המשיך לעסוק בחינוך והוראה. ניהל בתי ספר במושבים אחיסמך, זיתן, ברקת ואחרים. כשיצא לגמלאות, הקים בבני ברק כולל בשם "אפיקי מים" בו העביר שעורי תורה, תלמוד והלכה.

הרב שקד התגורר בנתניה, וזכה להערכה על פועלו למען יהודי לוב, הציונות והשפה העברית.
בנו, הרב פנחס שקד, משמש כרב שכונת גבעת האירוסים.

צוריאל שקד נפטר בח' בתשרי תשפ״ד (23 בספטמבר) 2023 והובא למנוחות בבית העלמין סגולה בפתח תקווה.

== קישורים חיצוניים ==
* [http://www.kolhazman.co.il/379585 מזליטן לבני ברק], באתר קול הזמן
* [https://www.seeingthevoices.com/skn/c82/רואים_את_הקולות/e16767773/הרב_צוריאל_שקד רואים את הקולות], ריאיון עם הרב צוריאל שקד
* [https://livluv.org.il/כתב-העת-לבלוב-בנושא-הציונות-בלוב/ כתב העת לבלוב], בנושא הציונות בלוב

== הערות שוליים ==

קטגוריה:ישראלים ילידי לוב
קטגוריה:עולים לאחר קום המדינה: 1948–1950
קטגוריה:אנשי חינוך ישראלים
קטגוריה:אנשי חינוך יהודים לובים
קטגוריה:פעילים ציונים בלוב
קטגוריה:חזנים לובים
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:ישראלים שנולדו ב-1920
קטגוריה:ישראלים שנפטרו ב-2023
קטגוריה:אישים הקבורים בבית הקברות סגולה
אולדסמוביל סטארפייר

אולדסמוביל סטארפייר (באנגלית: Oldsmobile Starfire) היא מכונית קופה מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין השנים 1960–1966 (דור ראשון), ובין השנים 1974–1980 (דור שני) בארצות הברית וקנדה.

מלבד לשם הדגם "אולדסמוביל סטארפייר" וליצרן "אולדסמוביל" לא היה כל קשר במבנה, במפרט, במכלולים, בעיצוב, ובמנוע בין הדגמים שיוצרו ב-2 הדורות. הדור השני יוצר 8 שנים לאחר סיום ייצור הדור הראשון. דגמי הדור הראשון הוגדרו "Full-size car" , לעומת דגם הדור השני שהוגדר כ"סוב-קומפקטי" .

==דורות "אולדסמוביל סטארפייר"==
* דור ראשון - יוצר בין השנים 1960–1966 (משנת המודל 1961), בתצורות: 2 דלתות הרדטופ, 2 דלתות קבריולה, יוצרו 120,120 יחידות.
* דור שני - יוצר בין השנים 1974–1980 (משנת המודל 1975), בתצורה 3 דלתות האצ'בק, יוצרו 125,188 יחידות.

== תמונות ==
<gallery mode="packed" heights="120">
קובץ:1961 red Oldsmobile Starfire front.JPG | "אולדסמוביל סטארפייר", שנת 1961
קובץ:1962 Oldsmobile Starfire Convertible, front left, Greenwich 2018.jpg | "אולדסמוביל סטארפייר", שנת 1962
קובץ: 1963 Oldsmobile Starfire Holiday Coupe.jpg| "אולדסמוביל סטארפייר", שנת 1963, 2 דלתות הרדטופ
קובץ: 1964 Oldsmobile Starfire (29130773668).jpg| "אולדסמוביל סטארפייר", שנת 1964, 2 דלתות הרדטופ
קובץ: 1965 Oldsmobile Starfire (28249489663).jpg| "אולדסמוביל סטארפייר", שנת 1965 - מבט לתא הנהג ולוח מחוונים
</gallery>

<gallery mode="packed" heights="120">
קובץ:Oldsmobile Starfire GT.png | "אולדסמוביל סטארפייר" דגם "GT", דור שני
קובץ:Oldsmobile Starfire? (7367391996).jpg | "אולדסמוביל סטארפייר", דור שני
קובץ:1977 Olds Starfire SX.jpg | "אולדסמוביל סטארפייר" דגם "SX", שנת 1977
קובץ:Oldsmobile Starfire Firenza.jpg | "אולדסמוביל סטארפייר" דגם "Firenza"
</gallery>

==ראו גם==
* אולדסמוביל
* ג'נרל מוטורס

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1960
קטגוריה:דגמי מכוניות שהושקו ב-1974
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
סטארפייר